ร้านนี้เคยทานตั้งแต่อยู่ที่จันทรกุมาร สมัยยังเรียนอยู่เลย นานมากกกก นับเวลาคือ 7-8 ปีได้
เพิ่งรู้ว่าย้ายมาอยู่ใกล้ๆนี่เอง วันนี้เลยมาย้อนวัยซักหน่อย

สั่งมาจัดเต็มมาก ด้วยความหิวโหย มากัน 3 คน สั่งมา 6 อย่าง พระเจ้า!! 
แต่เสียดาย ถ่ายรูปไม่ทัน ซัดกันหมดซะก่อน
อาหารอร่อยเหมือนเดิม

- เกี๊ยวซ่าแป้งกรอบ เนื้อนุ่ม 

- ยำหมู เนื้อนุ่ม ราดน้ำจิ้มเปรี้ยวๆ กินพร้อมหอมหัวใหญ่ซอย เข้ากันดีค่ะ

-ชุดหมูทงคัตสึ พร้อมข้าว+ซุปมิโซะ หมูชิ้นใหญ่ ข้างนอกกรอบ เนื้อหมูนุ่ม ไม่ค่อยอมน้ำมัน น้ำจิ้มอร่อย

- ชุดไก่ย่างซีอิ๊ว พร้อมข้าว+ซุปมิโซะ หนังย่างมากรอบๆ จานนี้ได้เยอะมากก เค็มไปนิดนึงแต่อร่อยค่ะ

- ชุดเนื้อสไลด์ผัดขิง พร้อมข้าว+ซุปมิโซะ เนื้อไม่เหนียว แต่สุกไปนิด หอมกลิ่นขิงอ่อนๆ

- สเต็กหมู หมูมาเป็นชิ้นเล็กๆนะคะ ไม่ได้มาชิ้นใหญ่แบบหมูทอด มาพร้อมผักผัดเนย ตัวสเต็กไม่ได้มีรสชาติอะไรเยอะ ต้องจิ้มกับซอสก็จะโอเคค่ะ

กินเยอะขนาดนี้ แต่ราคาเทียบกับปริมาณถือว่าโอเคมาก ทั้งหมดนี้ 460 บาท
กลับมากินอีกแน่นอนค่าา